《竹窗》
清代·甘汝来

夙心赏此君，久别觉眼俗。老僧有清意，数竿植槛曲。

客来坐禅床，开轩凝眸绿。疏影挹清风，为余解烦溽。

作者简介：（1684—1739）清江西奉新人，字耕道，一字逊斋。康熙五十二年进士，官直隶涞水知县。侍卫毕里克强占民舍，汝来置之以法，自是以循吏闻。雍正间官至吏部尚书，加太子少保。卒谥庄恪。有《逊斋全集》、《宦绩纪略》。